paragraph_text: Kao daroviti jezikoslovac, poznavao je velik broj jezika kao što su: hvarizmijski dijalekt perzijskoga (njegov materinji jezik),<ref>https://referenceworks.brillonline.com/entries/encyclopaedia-of-islam-3/al-biruni-COM_25350?s.num=0&s.f.s2_parent=s.f.book.encyclopaedia-of-islam-3&s.q=al-biruni Preuzeto 10. kolovoza 2021. perzijski, arapski, sanskrit, a znao je i grčki, hebrejski i sirijski. Pisao je na arapskom. Veći dio života proveo je u Gazni, tada glavnom gradu Gaznavida, u današnjem središnjem i istočnom Afganistanu. Godine 1017. otputovao je na indijski potkontinent i napisao raspravu o indijskoj kulturi pod naslovom „Tārīkh al-Hind” (Povijest Indije), nakon što je istražio hinduističku vjeru. Pamti se i kao prvi musliman koji je izučavao indijsku religiju i filozofiju.